JMART วิ่ง 4% โบรกฯ ชูเป้า 50.50 บ. เล็งผลงาน Q4 “นิวไฮ” หลังธุรกิจค้าปลีกฟื้น
JMART บวก 4% โบรกฯคาดผลงานไตรมาส 4 “นิวไฮ” จากธุรกิจค้าปลีกฟื้นหลังคลายล็อคดาวน์ แนะนำ “ซื้อ” ราคาเป้าหมาย 50.50 บ.
16 พ.ย. 2564

ผู้สื่อข่าวรายงานว่าวันนี้ (16 พ.ย. 2564) ราคาหุ้น บริษัท เจ มาร์ท จำกัด (มหาชน) หรือ JMART ณ เวลา 15:18 น. อยู่ที่ระดับ 47.00 บาท เพิ่มขึ้น 1.75 บาท หรือ 3.87% โดยทำจุดสูงสุด 47.50 บาท และทำจุดต่ำสุดที่ 44.75 บาท ด้วยมูลค่าการซื้อขาย 975.07 ล้านบาท

บริษัทหลักทรัพย์ เมย์แบงก์ กิมเอ็ง (ประเทศไทย) จำกัด (มหาชน) ระบุในบทวิเคราะห์ (15 พ.ย. 2564) ว่า บริษัทฯ ได้รายงานกำไรไตรมาส 3/2564 ดีกว่าคาด 10% จากธุรกิจการเงินในกลุ่มที่รักษาการเติบโตได้ดี โดยคาดไตรมาส 4/2564 มีลุ้นทำ New High จากธุรกิจค้าปลีกที่ฟื้นตัวหลังคลายล็อคดาวน์ ส่วนปี 2565 – 2566 คาดได้แรงหนุนเพิ่มจากการ Synergy กับ VGI-U จะช่วยสร้างผลบวกทั้งด้านการเงินและธุรกิจอย่างมีนัยสำคัญ แนะนำ “ซื้อ” ราคาเป้าหมาย 50.50 บาท